- Hindi News
- National
- एक माह में दूसरी बार टूटी खिरोड़ी माइनर, किसानों ने लगाया घटिया निर्माण का आरोप
एक माह में दूसरी बार टूटी खिरोड़ी माइनर, किसानों ने लगाया घटिया निर्माण का आरोप
नर्मदानहर के सांचोर लिफ्ट केनाल की खिरोड़ी माईनर पिछले एक माह में दूसरी बार टूट जाने से किसानों को सिंचाई के पानी से वंचित होना पड़ रहा हैं। जानकारी के अनुसार क्षेत्र के खिरोड़ी गांव स्थित खेतेश्वर गोशाला के पास से निकलने वाली सांचौर लिफ्ट केनाल की खिरोड़ी माइनर शुक्रवार सुबह माईनर पर बने अस्थाई साईफन के पास एक बार फिर से टूट गई। जिसपर किसानों ने संबंधित ठेकेदार पर माईनर की मरम्मत में घटिया निर्माण सामग्री का उपयोग करने का आरोप लगाते हुए विभाग के अधिकारियों पर कार्रवाई नहीं करने का आरोप लगाते हुए इसमें अधिकारियों की मिलीभगत होने की बात कही। डिग्गी नंबर आठ एल के अध्यक्ष मालाराम पुरोहित ने बताया कि नर्मदा विभाग ठेकेदारों की मिलीभगत के कारण ही नहरों के निर्माण मे निर्धारित मापदंड के अनुसार कार्य नहीं हो रहा इस कारण बार बार माइनर टूट रही है। उन्होंने कहा कि अगर समय रहते माइनर का निर्माण गुणवत्ता पूर्वक नहीं करवाया तो मजबूरन किसानों को प्रशासन नर्मदा विभाग के खिलाफ धरना देकर आक्रोश जताया जाएगा।
एस्केप बना माइनर टूटने की घटना रोकेंगे
^पानीका भराव ज्यादा होने पर माइनर पानी का वेग सहन नहीं कर पाते और माइनर टूट जाती हैं। पिछली बार जब माइनर टूटी तो किसानों की ओर से जल्द पानी देने की मांग पर मरम्मत करवाने के साथ पानी छोड़ा था,संभवतया सीमेंट नहीं सूखने से पानी के प्रेशर से माइनर फिर से टूट गई। अब फिर से किसी स्थान पर लाइनिंग लीकेज से माईनर टूट गई हैं। वैकल्पिक व्यवस्था के तौर पर टूटी हुई माईनर पर प्लास्टिक बिछा एक बार किसानों को सिंचाई के लिए पानी दे दिया जाएगा। इसके बाद अस्थाई एस्केप बनाया जाएगा,जिससे माईनर के बार बार टूटने की संभावना नहीं रहेगी। -भैराराम, एईएन नर्मदा विभाग, सांचौर
tgl_Latn sot_Latn hin_Deva hin_Deva hin_Deva hin_Deva hin_Deva